
Netrisk.hu marketingstratégia és kampánytervezés - Alkalmazkodás a piaci változásokhoz

Kulcsszavak: biztosítás; piac elemzés; piackutatás; reklám kampány elemzés/tervezés
Dolgozatomban szeretném bemutatni az elmúlt években megfigyelhető törvényi változások és az átlagdíj csökkenés hatását a kötelező gépjármű felelősségbiztosítások piacán, és ezek a hatását egy konkrét díj összehasonlító oldal, a Netrisk.hu működésére és marketingkommunikációjának változására.
A reklámkampány tervezés elméletének bemutatása után a biztosítási piac elméleti bemutatásával folytatom, és ismertetem az elmúlt évek jelentős változásait, melyek hatással voltak a kötelező biztosítás piacára. Ehhez kapcsolódóan pedig bemutatom a díj összehasonlító oldalakat, és működésüket.
Nem reprezentatív online kérdőívezéssel kívánom bemutatni a kötelező biztosítással rendelkező ügyfelek hozzáállását, és választási szempontjaikat, illetve reakciójukat a különböző átlagdíj növelő lehetőségekkel szemben.
Ezek után pedig bemutatom a választott vállalatot, a Netrisk.hu díj összehasonlító oldalt, kitérek piaci részesedésére, profiljára, és megvizsgálom, hogy miben változott az oldal működése, hogy alkalmazkodjon a megváltozott piaci körülményekhez. Ezen felül elemzem az elmúlt évek kötelező biztosítás váltó novemberi reklámkampányaikat, és azok tartalmi változását, üzenetbeli különbségeit.
Végezetül pedig a jövő évre illetve a jövőbeni működésükre vonatkozóan leírom, hogy milyen további változtatásokat javasolnék, és esetlegesen milyen új, eddig még nem használt reklámeszközöket tartanék jó lehetőségnek, hogy piacvezető pozíciójukat megtartsák, illetve tovább erősítsék.



